I.1.4.Timawit tatiknulujit Ɣer lesnin-agi ineggura, simmal tettnerni tmussni deg umaḍal, simmal ttnulfun-d walallen imaynuten iwakken ad yishil uselɣu ɣer medden n yal tamnaḍt.Imi allalen-a ssishilen asiweḍ n yizen seg temnaḍt ɣer tayeḍ.Timawit tatiknulujit, tufa iman-is ladɣa deg yiseggasen-agi ineggura.Tura, ad d-awiɣ awal ɣef tsekla taqbaylit. Iban-d ṣṣenf-agi deg yiseggasen n 1940 di ṛṛadyu tis snat13.Kecmen-d wallalen imaynuten n teywalt,imir allalen-agi i d yenulfan tbed yis-sen timawit deg tmurt n leqbayel, yis-s yessaweḍ umdan deg tmetti taqbaylit ad yissin idelsan n tmura tibaṛṛniyin, ad iẓer akk amaynut i yellan deg tmura n beṛṛa mebla ma yunag ar dinna, yezmer ad yeqqim kan deg uxxam ad icɛel alebɛeḍ seg wallalen-nni ad iẓer akk ayen yebɣa,. Md: Seg zik aqcic amecṭuh mi ara yeṭṭes, ttawwin-as-d tamacahut s wacu ara tzuznen,maca deg tallit-agi tatrart, aqcic mi ara yeṭṭes, ad as-ceɛlen tasfift ad isel i tmacahutnni ad izhu yi-s mebla ma yeqqim yiwen ɣur-s ad as-d-yales.neɣ yezmer ad icɛel tasfift ad isel i cna ara t-izuznen.